તો બીજી તરફ નારાજ થયેલા સભ્યોએ હાઇ કમાન્ડ સમક્ષ પોતાની નારાજગી વ્યકત કરી હતી. સાબરકાંઠા જિલ્લા પંચાયતમાં પ્રમુખ તરીકે મહિલા સદસ્ય રતનબેન સુતરીયાએ થોડા દિવસો અગાઉ સત્તાના સુકાન સંભાળ્યા છે ત્યારે તેમના અધ્યક્ષ સ્થાને મળેલી પ્રથમ સામાન્ય સભા બાદ જિલ્લા પંચાયતના રાજકારણમાં રાજકીય બબાલો શરૂ થઇ ગઇ છે. શનિવારે દિવસ દરમિયાન નારાજ થયેલા સદસ્યોને મનાવવા માટેની રાજકીય ગડમથલ ચાલુ રહી હતી. ગુજરાત પ્રદેશના કેટલાક અગ્રણીઓએ પણ સાબરકાંઠા જિલ્લા પંચાયતના કોંગ્રેસના સદસ્યોને ટેલીફોનીક સુચનાઓ આપી હતી.